World news story
ब्रिटेन द्वारा कृषिक्षेत्र में अत्याधुनिक प्रौद्योगिकी
डिपार्टमेंट फॉर इंटरनेशनल ट्रेड चंडीगढ़ में 19-22 नवंबर को आयोजित एग्रो-टेक में 6 ब्रिटिश एग्री-टेक कंपनियों के प्रतिनिधिमंडल की अगुवाई कर रहा है।
भारत के प्रमुख कृषि प्रौद्योगिकी तथा व्यवसाय मेले, एग्रो-टेक का आयोजन भारतीय उद्योग परिसंघ (सीआईआई) द्वारा कृषि तथा किसान कल्याण मंत्रालय के सहयोग से किया गया है, जिनके साथ भारत सरकार के अन्य मंत्रालयों का सहयोग भी सम्मिलित है।
एग्रो-टेक के 12वें संस्करण में ब्रिटेन को आमंत्रित किया गया है। ब्रिटिश प्रतिनिधिमंडल एग्रो-टेक शो के दौरान अंतर्राष्ट्रीय पैवेलियन के अंतर्गत ब्रिटिश पैवेलियन का हिस्सा होंगे। ब्रिटिश पैवेलियन कृषि-प्रौद्योगिकी के क्षेत्र में ब्रिटेन की क्षमताओं का प्रदर्शन करेंगे। ब्रिटेन में दुनिया का एक सर्वाधिक विश्वस्त कृषि-प्रौद्योगिकी सेक्टर मौजूद है, जो दुनिया भर में कृषि क्रांतियों के लिए सहायक रहा है।
चंडीगढ़ में ब्रिटिश उप उच्चायुक्त, डेविड लेलियट ने कहा:
मुझे एग्रो-टेक में एक समृद्ध ब्रिटिश प्रतिनिधिमंडल को भाग लेता हुआ देखकर खुशी हो रही है। इस वर्ष, पंजाब सरकार के प्रतिनिधिमंडल के ब्रिटेन दौरे के माध्यम से, कृषि-प्रौद्योगिकी के क्षेत्र में पंजाब के साथ हमारे संबंध आगे बढ़े हैं, जिसके बाद कई दौर के भ्रमण और आयोजन हुए हैं, जिनमें सबसे हाल में आयोजित इस माह के शुरू में चंडीगढ़ में आयोजित टेक समिट में एग्री-टेक प्रतिनिधिमंडल का दौरा भी सम्मिलित है, जो प्रधानमंत्री के दौरे के साथ आयोजित कार्यक्रमों के क्रम में था।* ब्रिटेन में उच्चस्तर के संस्थान तथा कंपनियां हैं, जो पंजाब की आवश्यकताओं के अनुसार विशेषज्ञता तथा प्रौद्योगिकी उपलब्ध कराने को तैयार हैं, तथा चंडीगढ़ में उप उच्चायुक्त तथा डिपार्टमेंट फॉर इंटरनेशनल ट्रेड (डीआईटी) उन्हें यहां ऐसे संपर्क विकसित करने में सहायता प्रदान करते रहेंगे।
डीआईटी की अगुवाई वाले प्रतिनिधिमंडल के अंतर्गत लुइस मुलेट, व्यवसाय विशेषज्ञ, ब्रिटिश सरकार का एग़्री-टेक संगठन तथा निम्नांकित क्षेत्रों से वरिष्ठ प्रतिनिधि सम्मिलित हैं-
-
जेनस एबीएस- जेनस एबीएस इंडिया एबीएस ग्लोबल का एक हिस्सा है, जो जेनस पीएलसी. का एक प्रभाग है। ये विश्व-भर में गव्य आनुवंशिकी तथा प्रजनन सेवाओं के अग्रणी सेवा-प्रदाता हैं। जेनस एबीएस इंडिया सीमेन उत्पादन हेतु सांडों के चयन में, आनुवांशिकी तथा स्वास्थ्य-मानकों के लिए अपने अंतर्राष्ट्रीय मानदंडों का पालन करते हैं। जेनस एबीएस इंडिया ने उत्तरी अमेरिका से भ्रूण द्वारा उत्पन्न सांडों के सीमेन के जेनोमिक परीक्षणों के बाद इनके उत्पादन और विक्रय का काम शुरू कर दिया है।
-
एवियाजेन- एवियाजेन समूह दुनिया की एक अग्रणी कुक्कुट प्रजनन कंपनी है, जिसने ब्रायलर चिकन तथा मुर्गी उत्पादन में आनुवांशिक प्रविधियों का विकास किया है। एवियाजेन के सफल तथा सुव्यवस्थित आनुवंशिक चयन कार्यक्रमों द्वारा लोक स्वास्थ्य तथा मजबूती में सुधार को बढ़ावा दिया जा रहा है क्योंकि इनके माध्यम से उच्चतम गुणवत्ता की देखभाल और स्वास्थ्य मानकों के अनुसार इन पक्षियों की आपूर्ति की जाती है।
-
प्लैट्स- प्लैट्स एनीमल बीडिंग उत्तरी वेल्श में स्थित, गुणवत्तापूर्ण एनीमल बीडिंग के एक अग्रणी ब्रिटिश उत्पादक तथा आपूर्तिकर्ता हैं।
-
ब्रिटिश पिग एसोसिएशन- 1884 में स्थापित, यह एसोसिएशन एक आधिकारिक ब्रीड सोसाइटी है और हर्ड बुक्स फॉर तॉप ब्रिटिश ब्रीड्स का संधारण करती है।
-
आर्द्रा सिस्टम्स- आर्द्रा सस्ती जल-प्रबंधन प्रणालियों का उत्पादन करते हैं, जिनसे जल की सफाई तथा ऊर्जा साधनों की बचत होती है। ये प्रणालियां एक खास वातावरण का निर्माण करती हैं जहां पौधों तथा फसलों को लगातार नमी और सिंचाई प्रदान की जाती है ताकि वे समय से फल-फूल सकें।
-
ट्रैंटर इंटरनेशनल- ट्रैंटर इंटरनेशनल लिमिटेड (टीआईएल) एक ब्रिटिश स्वामित्व की, निजी कंपनी है जिसने अधिक ऊर्जा-कुशल तथा अधिक उत्पादकता-युक्त खेत के ट्रैक्टरों को बनाया और विकसित किया है। ट्रैंटर ट्रैक्टर उपयोगकर्ताओं को 40% तक ईंधन बचाने में सक्षम बनाते हैं और इनसे श्रम उत्पादकता में 300% से ज्यादा की वृद्धि होती है, जबकि ये नो-टिल (जुताई रहित) कृषि प्रणाली के लिए भी खास तौर पर उपयोगी हैं।
पशु-विज्ञान, जल-कृषि, पादप-विज्ञान तथा सूक्ष्म कृषि क्षेत्र से संबद्ध 50 अन्य श्रेष्ठ ब्रिटिश कंपनियां इस टेड शो के दौरान अपने उत्पादों का प्रदर्शन करनेवाली हैं।
ब्रिटेन में दुनियाभर के श्रेष्ठ 5 में से 3 विश्वविद्यालय अवस्थित हैं, विज्ञान में कार्यरत 20% कार्यबल, 100 से ज्यादा विज्ञान पार्क, बहुराष्ट्रीय कंपनियों, जैसे सिंजेंटा, जोएटिस तथा बायर के लिए सुव्यवस्थित अनुसंधान तथा विकास स्थल, और दुनिया के श्रेष्ठ तथा सर्वाधिक अद्यतन आंकड़ा-संग्रह मौजूद हैं, जो कृषि के लिए उपयुक्त हैं।
मीडिया सूचना के लिए, कृपया संपर्क करें:
स्टुअर्ट एडम, प्रमुख,
प्रेस तथा संचार
ब्रिटिश उच्चायोग, चाणक्यपुरी
नई दिल्ली 110021
टेलीफोन: 44192100; फैक्स: 24192411
अधिक जानकारी के लिए कृपया मेल करें:
- नई दिल्ली: जागोरी धर या +91-9811200481 पर कॉल करें
- चंडीगढ़: दीपंकर चक्रबोर्ती या +91-7087030608 पर कॉल करें
हमारा अनुसरण करें Twitter, Facebook, Flickr, Storify, Eventbrite, Blogs, Foursquare, Youtube, Instagram, Vine, Snapchat @UKinIndia, Periscope @UKinIndia
eng_Latn hin_Deva hin_Deva hin_Deva hin_Deva hin_Deva hin_Deva hin_Deva unk hin_Deva unk hin_Deva unk awa_Deva unk hin_Deva unk hin_Deva unk hin_Deva hin_Deva hin_Deva hin_Deva mag_Deva hin_Deva awa_Deva awa_Deva hin_Deva hin_Deva hin_Deva hin_Deva eng_Latn